《过万安憩达观寺坐对水西芙蓉诸峰与客谈旧游久之是日得风船先上滩因步至神潭登舟》
元代·刘崧

达观寺前春水深，维舟汀树一登临。坐怜旧日经行路，愁绝新年怅望心。

苍峡雨声寒㶁㶁，白沙云气暮沉沉。不缘南上风帆急，犹拟凭高挹翠岑。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。